รัฐบาลไทย-ข่าวทำเนียบรัฐบาล-วธ.-สวนดุสิตโพล เผยสำรวจความเห็นเด็ก-เยาวชน “วันวาเลนไทน์” ปี 61
วันพฤหัสบดีที่ 15 กุมภาพันธ์ 2561
วธ.-สวนดุสิตโพล เผยสํารวจความเห็นเด็ก-เยาวชน “วันวาเลนไทน์” ปี 61
วธ.-สวนดุสิตโพล เผยสํารวจความเห็นเด็ก-เยาวชน “วันวาเลนไทน์” ปี 61 บุคคลที่อยากบอกรักมากที่สุดคือ พ่อแม่-คนรัก/แฟน/คู่สมรส/คู่ชีวิต-เพื่อน
ร้อยละ 64.69 ระบุจะบอกรักแฟนทางโทรศัพท์
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่า ได้รับรายงานผลการสํารวจความคิดเห็น ซึ่ง วธ. ร่วมกับสวนดุสิตโพล มหาวิทยาลัยสวนดุสิต สํารวจความคิดเห็นเด็ก เยาวชน และประชาชนต่อ“วันแห่งความรัก (วันวาเลนไทน์)”จากกลุ่มตัวอย่าง2,428คน ทั้งในพื้นที่กรุงเทพฯและต่างจังหวัด ซึ่งจากการสํารวจความคิดเห็นประชาชน พบว่าเด็ก เยาวชนและประชาชนส่วนใหญ่ ให้ความสําคัญกับวันแห่งความรัก (วาเลนไทน์) ในปีนี้ร้อยละ 58.61 ให้ความสําคัญพอๆ กับทุกปีที่ผ่านมารองลงมาร้อยละ 19.65ไม่เคยให้ความสําคัญเลย ร้อยละ 12.46 ให้ความสําคัญมากกว่าทุกปีที่ผ่านมาและร้อยละ 9.28 ให้ความสําคัญน้อยกว่าทุกปีที่ผ่านมา
นอกจากนี้จากการสํารวจความคิดเยาวชนและประชาชนว่า บุคคลที่เด็ก เยาวชนและประชาชนส่วนใหญ่ อยากมอบความรักหรือส่งความรู้สึกที่ดีให้ในวันวาเลนไทน์มากที่สุดพบว่า ร้อยละ 66.20 คือพ่อแม่/ผู้ปกครองรองลงมาร้อยละ 62.16 คนรัก/แฟน/คู่สมรส/คู่ชีวิต ร้อยละ 28.98 เพื่อน ร้อยละ 24.88 ครูอาจารย์/ผู้มีพระคุณ ร้อยละ 15.22 บุตร/หลาน/ญาติ เป็นต้น ทั้งนี้ได้สอบถามถึงสิ่งที่ เยาวชนและประชาชน อยากมอบให้แฟน/คนรัก/พ่อแม่/ครอบครัวใน วันวาเลนไทน์พบว่า ร้อยละ 73.02 บอกรักด้วยคําพูด รองลงมาร้อยละ 71.48 ใช้เวลาอยู่ด้วยกัน ร้อยละ 64.25 ให้ดอกกุหลาบ และร้อยละ 58.11 ไปเที่ยวด้วยกัน ร้อยละ 46.53 มอบสิ่งของแทนใจ เช่น สร้อย แหวน เงิน ทอง ร้อยละ 45.72 บอกรักผ่านSocialและร้อยละ 33.21 ให้Chocolateเป็นต้น
รัฐมนตรีว่าการกระทรวงวัฒนธรรม กล่าวอีกว่าจากการสอบถามว่านอกจากพ่อแม่แล้ว คู่รักต้นแบบในความคิดของเด็ก เยาวชนและประชาชนคิดว่าเป็นใครได้แก่พ่อรอง-แม่ทุม ฉัตรชัย-สินจัย เคน-หน่อย เจ-ปิ่น หมอโอ๊ค-โอปอล เป็นต้น ส่วนคู่รักดาราวัยรุ่น อาทิ ตูน–ก้อย เวย์-นานา ชมพู่-น็อต มาร์กี้–ป๊อก กุ๊บกิ๊บ–บี้ ณเดช-ญาญ่า เป็นต้น
นอกจากนี้ผลสํารวจยังพบว่าในความคิดของเยาวชน ประชาชน รูปแบบความรักอย่างสร้างสรรค์เป็นอย่างไรร้อยละ 65.98 ให้เกียรติกัน รองลงมาร้อยละ 51.36 ชวนทํากิจกรรมดี ๆ ร่วมกัน อาทิ ชวนกันเรียน ทําบุญ ช่วยเหลือสังคม เป็นจิตอาสา ร้อยละ 44.84 คบเป็นแฟนกันอยู่ในสายตาและการรับรู้ของผู้ใหญ่ ร้อยละ 37.85 ใช้เวลาศึกษาดูใจกันนาน ๆ ไม่ชิงสุกก่อนห่าม เป็นต้น
ทั้งนี้ สอบถามความคิดเห็นในประเด็นว่าเด็ก เยาวชน และประชาชนส่วนใหญ่ หากแฟนหรือคนรักขอมีเพศสัมพันธ์ด้วยในวัยที่ไม่พร้อม มีวิธีหรือจะใช้คําพูดปฏิเสธอย่างไรตัวอย่างคําพูดที่จะใช้ปฏิเสธอันดับ1ปฏิเสธไปตรงๆว่า ยังไม่พร้อม/ยังไม่ถึงเวลาอันดับ 2พูดคุยดีๆ มีเหตุมีผลอันดับ 3บอกให้รอก่อนได้ไหมมันไม่ดี ไม่เหมาะสมอันดับ 4ชวนทํากิจกรรมอย่างอื่น และไม่อยู่ในที่ลับตา 2 ต่อ 2อันดับ 5ควรให้เกียรติกันเห็นแก่พ่อแม่ ไม่อยากให้ท่านเสียใจอันดับ 6ควรรอให้เราแต่งงานกันก่อนอันดับ 7ถ้าห้ามไม่ได้ควรป้องกัน เป็นต้น
และได้สอบถามว่า เด็ก เยาวชนและประชาชนส่วนใหญ่ คิดว่าวัยรุ่นยุคใหม่ควรแสดงออกถึงความรัก/การบอกรักตามวิถีวัฒนธรรมประเพณีไทยที่ดีอย่างไรพบว่า ร้อยละ 65.12 ให้เกียรติซึ่งกันและกัน ร้อยละ 62.77 ซื่อสัตย์ รักเดียวใจเดียวร้อยละ55.71รักนวลสงวนตัว ร้อยละ55.58คบกันอยู่ในสายตาของผู้ใหญ่ร้อยละ44.23ไม่ชิงสุกก่อนห่าม และร้อยละ24.90เข้าตามตรอก ออกตามประตู
อย่างไรก็ตามยังได้สอบถามเด็ก เยาวชนว่าจะใช้ช่องทางในการสื่อสารกับแฟนและบอกรักแฟนในวันวาเลนไทน์ปีนี้พบว่า ร้อยละ64.69 บอกรักแฟนทางโทรศัพท์ ร้อยละ 60.46 ไลน์ (Line)ร้อยละ 51.77 เฟซบุ๊ก ร้อยละ 29.95 ทางchat box facebookและร้อยละ 26.48 อินสตาแกรม เป็นต้น นอกจากนี้ สอบถามว่า ประโยคหรือคําพูดที่จะใช้บอกรักในวันวาเลนไทน์ปีนี้ พบว่า คําและประโยคที่จะบอกรัก อาทิรักนะ รักนะจุ๊บๆ
รักนะตัวเธอ ฉันรักเธอ ฉันชอบเธอ เค้ารักตัวเองนะ เป็นแฟนกันนะ ซารางเฮโยLove you babyเป็นต้น
สอบถามความคิดเห็นเด็กเยาวชนและประชาชน อยากให้ ภาครัฐและกระทรวงวัฒนธรรมจัดกิจกรรม เพื่อสร้างค่านิยมที่ดีในวันแห่งความรัก (วาเลนไทน์) อย่างไร พบว่า ต้องการให้จัดกิจกรรมต่างๆ ดังนี้กิจกรรมที่ส่งเสริมการแบ่งปันความรัก การแสดงออกกับคนรักหรือคนในครอบครัว กิจกรรมคู่รัก /ประกวดคู่รัก /รูปภาพสื่อรัก กิจกรรมคู่รักชวนกันเที่ยวเชิญชวนให้เที่ยวตามสถานที่เชิงประวัติศาสตร์ และวัฒนธรรม ชวนกันเข้าวัดทําบุญ /กิจกรรมที่สร้างกุศล ช่วยเหลือผู้อื่น /ทําความดีให้แก่สังคม/ ทํากิจกรรมสร้างสรรค์ที่บ้านเด็กกําพร้ากิจกรรมการบอกรัก /การแสดงความรักแบบวัฒนธรรมไทย ส่งเสริมความรักที่สร้างสรรค์ให้ความรู้ รู้วิธีการป้องกันการมีเพศสัมพันธ์ก่อนวัยอันควร และให้ความรู้เรื่องหลักการใช้ชีวิตคู่ให้ยั่งยืน เป็นต้น
-------------------